

**ΕΣΩΤΕΡΙΚΗ ΗΜΕΡΙΔΑ ΚΟΛΥΜΒΗΣΗΣ ΚΑΙ ΥΔΑΤΟΣΦΑΙΡΙΣΗΣ ΕΤΟΥΣ 2017**

Αγαπητοί γονείς,

Όπως κάθε χρόνο, έτσι και φέτος, ο σύλλογος μας, θα πραγματοποιήσει εσωτερική ημερίδα κολύμβησης και υδατοσφαίρισης, στο Δημοτικό κολυμβητήριο του Κερατσινίου. Η ημερίδα θα πραγματοποιηθεί το **ΣΑΒΒΑΤΟ 27 ΜΑΪΟΥ** στις **18.00 με**

**ώρα προσέλευσης** για την κολύμβηση **τις 17:30** και για την υδατοσφαίριση τις **19:00**.

Στη φετινή μας εκδήλωση ,θα μας τιμήσουν με τη παρουσία τους καθηγητές και γονείς των 2 ειδικών σχολείων της περιοχής μας και συγκεκριμένα του 1ου Ειδικού Δημοτικού Σχολείου Κερατσινίου και **1ου Ειδικού Δημοτικού Σχολείου Δραπετσώνας**.

**Με πρωτοβουλία του Συλλόγου θα παραδοθεί εξοπλισμός στα 2 σχολεία, συμβάλλοντας, όσο είναι δυνατόν στο έργο εκπαιδευτικών και γονέων**.

Επίσης θα συνεχίσουμε τη προσπάθεια ενίσχυσης του κοινωνικού παντοπωλείου του **1ο Ειδικού Δημοτικού σχολείου Κερατσινίου**.

Θα παρακαλούσαμε θερμά, κάθε οικογένεια, αντί αντιτίμου συμμετοχής, να φέρει δύο τεμάχια τροφίμων μακράς διάρκειας(Ρύζι , Γάλα εβαπορέ, ζυμαρικά , όσπρια), τα οποία θα παραδοθούν στο τέλος της γιορτής μας στον διευθυντή του σχολείου. Σας ευχαριστούμε εκ των προτέρων.

**Η ΠΡΟΕΔΡΟΣ**

**ΗΛΙΑΝΑ ΔΙΑΒΑΤΗ**